turjo4nis/wikipedia-bn-dump-20250701 huggingface dataset:
আলী বোঙ্গো অনডিম্বা

আলী বোঙ্গো অনডিম্বা (জন্ম নাম: অ্যালেন বার্নার্ড বোঙ্গো; ৯ ফেব্রুয়ারি ১৯৫৯), কখনও আলী বোঙ্গো নামে পরিচিত, একজন রাজনীতিবিদ এবং অক্টোবর, ২০০৯ থেকে গ্যাবনের তৃতীয় রাষ্ট্রপতি।

প্রাথমিক জীবন এবং কর্মজীবন

জন্ম 
আলি বোঙ্গো ব্রাজাভিলে এ অ্যালেন বার্নার্ড বোঙ্গো হিসেবে জন্মগ্রহণ করেছিলেন, আলবার্ট-বার্নার্ড বোঙ্গো (পরে ওমর বোঙ্গো ওন্ডিম্বা এবং জোসেফাইন কামা (পরবর্তীতে পাটিএনচ ডাবানি) এর পুত্র হিসেবে।

নির্বাচন এবং রাষ্ট্রপতি পদ 
২০১১ সালের ৯ জুন, আলি বোঙ্গো এক বিতর্কিত সফরে হোয়াইট হাউসে বারাক ওবামার সাথে সাক্ষাৎ করেন।

২০১২ সালে লিব্রভিল এ, বিরোধী আন্দ্রে এমবা ওবামে সমর্থক এবং পুলিশের মধ্যে সংঘর্ষ হয়।

২০১৫ সালের ১৭ আগস্ট, বোঙ্গো ঘোষণা করেন যে তিনি তার বাবার কাছ থেকে উত্তরাধিকারসূত্রে প্রাপ্ত সবকিছু গ্যাবনের তরুণদের দান করার পরিকল্পনা করেছেন, "যুব ও শিক্ষার ভিত্তি" রূপে। তার সিদ্ধান্ত ব্যাখ্যা করে তিনি বলেছিলেন যে "আমরা সবাই ওমর বোঙ্গো ওন্দিম্বার উত্তরাধিকারী" এবং "কোন গ্যাবোনিকে রাস্তার পাশে রেখে যেতে হবে না"।

তথ্যসূত্র

বহিঃসংযোগ 

 আলী বঙ্গোর প্রাতিষ্ঠানিক ওয়েবসাইট
 2004 photograph of Ali Bongo (People's Daily)
 GABON: Who will succeed Omar Bongo?, IRIN News, 11 February 2005

|-

১৯৫৯-এ জন্ম
ইসলামে ধর্মান্তরিত
জীবিত ব্যক্তি
রাষ্ট্রপ্রধানের সন্তান
২০শ শতাব্দীর রাজনীতিবিদ
২১শ শতাব্দীর রাজনীতিবিদ
রাষ্ট্রপতির সন্তান
প্যান্ডোরা পেপার্সে নাম থাকা ব্যক্তি
গ্যাবনের রাষ্ট্রপতি
ফ্লরেন্স পিউ

ফ্লরেন্স পিউ ( ; জন্ম ৩ জানুয়ারি ১৯৯৬) হলেন একজন ইংরেজ অভিনেত্রী। তিনি অক্সফোর্ডে জন্মগ্রহণ করেন এবং অভিনয়ে তার অভিষেক করেন ২০১৪ সালে নাট্য চলচ্চিত্র দ্য ফলিং এ। পিউ ২০১৬-এ তার স্বীকৃতি লাভ করেন স্বাধীন নাট্য চলচ্চিত্র লেডি ম্যাকবেথ এ একজন হিংস্র তরুণ নববধূর ভূমিকায় অভিনয়ের দ্বারা এবং তিনি ভূমিকাটির জন্য একটি ব্রিটিশ স্বাধীন চলচ্চিত্র পুরস্কার অর্জন করেন। ২০১৮-এর চলচ্চিত্র কিং লিয়ার এবং আউটল কিং এ অভিনয়ের পর, তিনি ২০১৮-এর ক্ষুদ্রধারাবাহিক দ্য লিটল ড্রামার গার্ল এ মুখ্য ভূমিকায় অভিনয়ের জন্য প্রশংসিত হন। পিউ একই বছরে বাফট রাইজিং স্টার পুরস্কারের জন্য মনোনীত হন।

অভিনয়ের তালিকা

চলচ্চিত্র

টেলিভিশন

তথ্যসূত্র

বহিঃসংযোগ

 

১৯৯৬-এ জন্ম
জীবিত ব্যক্তি
২১শ শতাব্দীর ইংরেজ অভিনেত্রী
মার্কিন যুক্তরাষ্ট্রে ইংরেজ প্রবাসী
ইংরেজ চলচ্চিত্র অভিনেত্রী
ব্রিটিশ টেলিভিশন অভিনেত্রী
অক্সফোর্ডের ব্যক্তি
বিশাল কৈথ

বিশাল কৈথ (, ; জন্ম: ২২ জুলাই ১৯৯৬) হলেন একজন ভারতীয় পেশাদার ফুটবল খেলোয়াড়। তিনি বর্তমানে ভারতের পেশাদার ফুটবল লীগের শীর্ষ স্তর ইন্ডিয়ান সুপার লিগের ক্লাব মোহনবাগান এবং ভারত জাতীয় দলের হয়ে গোলরক্ষক হিসেবে খেলেন।

২০১১–১২ মৌসুমে, ভারতীয় ফুটবল ক্লাব এআইএফএফ এলিটের যুব পর্যায়ের হয়ে খেলার মাধ্যমে বিশাল ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৪–১৫ মৌসুমে, ভারতীয় ক্লাব শিলং লাজংয়ের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; শিলং লাজংয়ের হয়ে ৩ মৌসুমে ৩৪ ম্যাচে অংশগ্রহণ করার পর ২০১৭–১৮ মৌসুমে তিনি পুনে সিটিতে যোগদান করার পূর্বে দলটির হয়ে এক মৌসুমের জন্য ধারে খেলেছেন। পুনে সিটিতে ২ মৌসুম অতিবাহিত করার পর ২০১৯–২০ মৌসুমে, তিনি ভারতীয় ক্লাব চেন্নাইয়িনে যোগদান করেছেন।

২০১৩ সালে, বিশাল ভারত অনূর্ধ্ব-১৯ দলের হয়ে ভারতের বয়সভিত্তিক পর্যায়ে অভিষেক করেছিলেন। ভারতের বয়সভিত্তিক দলের হয়ে খেলার পর, তিনি ২০১৮ সালে ভারতের হয়ে আন্তর্জাতিক পর্যায়ে অভিষেক করেছেন; ভারতের জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।

প্রারম্ভিক জীবন
বিশাল কৈথ ১৯৯৬ সালের ২২শে জুলাই তারিখে ভারতের হিমাচল প্রদেশের রোহরুতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
বিশাল ভারত অনূর্ধ্ব-১৯ এবং ভারত অনূর্ধ্ব-২৩ দলের হয়ে খেলার মাধ্যমে ভারতের প্রতিনিধিত্ব করেছেন। ভারতের বয়সভিত্তিক দলের হয়ে তিনি ৫ ম্যাচে অংশগ্রহণ করেছেন।

২০১৮ সালের ৫ই সেপ্টেম্বর তারিখে, ২২ বছর, ১ মাস ও ১৪ দিন বয়সে, ডান পায়ে ফুটবল খেলায় পারদর্শী বিশাল শ্রীলঙ্কার বিরুদ্ধে অনুষ্ঠিত ২০১৮ সাফ চ্যাম্পিয়নশিপের ম্যাচে অংশগ্রহণ করার মাধ্যমে আন্তর্জাতিক ফুটবলে ভারতের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১ নম্বর জার্সি পরিধান করেছিলেন। ম্যাচটি ভারত ২–০ গোলের ব্যবধানে জয়লাভ করেছিল। জাতীয় দলের হয়ে অভিষেকের ২৬৮ মিনিট পর, ভারতের জার্সি গায়ে প্রথম গোলটি হজম করেছেন; ১২ই সেপ্টেম্বর তারিখে, পাকিস্তানের বিরুদ্ধে ম্যাচের ৮৮তম মিনিটে মুহাম্মদ আলির গোলটি হজম করার মাধ্যমে তিনি আন্তর্জাতিক ফুটবলে তার প্রথম গোলটি হজম করেছেন। ভারতের হয়ে অভিষেকের বছরে বিশাল সর্বমোট ৪ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ
 
 
 
 
 

১৯৯৬-এ জন্ম
জীবিত ব্যক্তি
ভারতীয় ফুটবলার
ফুটবল গোলরক্ষক
ভারতের আন্তর্জাতিক ফুটবলার
চেন্নাইয়িন ফুটবল ক্লাবের খেলোয়াড়
আই-লিগের খেলোয়াড়
ইন্ডিয়ান সুপার লিগের খেলোয়াড়
২০১৯ এএফসি এশিয়ান কাপের খেলোয়াড়
২০২৩ এএফসি এশিয়ান কাপের খেলোয়াড়
ভারতীয় পুরুষ ফুটবলার
একবিংশ শতাব্দীর ভারতীয় ক্রীড়াবিদ
পুরুষ ফুটবল গোলরক্ষক
মোহনবাগান সুপার জায়ান্টের খেলোয়াড়
ফোনে ডাকা গণিকা

ফোনে ডাকা গণিকা বা নারীসঙ্গী বা কলগার্ল বলতে সেইসব যৌনকর্মীকে বোঝায় যারা রাস্তার গণিকাদের মতো সাধারণ জনসাধারণের জন্য তার পেশা প্রদর্শন করে না, কিংবা কোনও যৌনপল্লী বা পতিতালয়ে বা ঐ জাতীয় কোনও প্রতিষ্ঠানে কাজ করে না। তবে তারা একটি সহচরী সরবরাহ সংস্থা দ্বারা নিযুক্ত হতে পারে। ফোনে ডাকা গণিকাদের যৌনসেবা ক্রয়কারীকে সাধারণত একটি দূরালাপনী নম্বরে কল করে ঐ গণিকার সাথে সাক্ষাতের স্থান-কাল নির্ধারণ করতে হয়। ফোনে ডাকা গণিকারা প্রায়শই পত্রিকায় এবং ইন্টারনেটের মাধ্যমে ছোট ছোট বিজ্ঞাপনে তাদের সেবার বিজ্ঞাপন দেয়, যদিও একজন মধ্যস্থতাকারী বিজ্ঞাপনদাতা, যেমন একটি সহচরী সরবরাহ সংস্থা (এসকর্ট এজেন্সি), সহচরীদের বিজ্ঞাপনের সাথে জড়িত থাকতে পারে। এছাড়া কিছু কিছু গণিকা একটি দালালের মাধ্যমে কাজ করতে পারে।  ফোনে ডাকা গণিকারা হয় "অন্তর্মুখী" (ইনকল) উপায়ে কাজ করতে পারে, যেখানে খরিদ্দার তাদের সাথে দেখা করতে আসে, অথবা "বহির্মুখী" (আউটকল) উপায়ে কাজ করতে পারে, যেখানে তারা খরিদ্দারের কাছে যায়। কিছু অশ্লীল চলচ্চিত্র তারকাও সহচরী (এস্কর্ট) হিসেবে পরিচিত।

আন্তর্জাল (ইন্টারনেট) 
অনেক ফোনে ডাকা গণিকা সরবরাহ সংস্থা (কলগার্ল এজেন্সি) এবং স্বাধীন ফোনে ডাকা গণিকাদের আন্তর্জালে নিজস্ব ওয়েবসাইট আছে।  ইন্টারনেট একটি প্রধান মাধ্যম হয়ে উঠেছে যার মাধ্যমে গ্রাহকরা তাদের কাঙ্ক্ষিত যৌন সহচরী খুঁজে পান।  এগুলিতে সাধারণত মহিলার একটি ছবি প্রদান করা হয়, এবং কখনও কখনও তিনি যে ধরনের যৌন সেবা দিতে ইচ্ছুক, তারও উল্লেখ থাকে।

আরও দেখুন 
 ক্যামগার্ল
 দেরিবারি হেরুসু (জাপানের ফোনে ডাকা গণিকাসেবা)
 অ্যাশলি ডুপ্রে
 গেইশা, মহিলা জাপানি পারফরম্যান্স শিল্পীদের একটি শ্রেণী প্রায়ই যৌনকর্মীদের সাথে বিভ্রান্ত হয়।
 বান্ধবীর অভিজ্ঞতা
 সুজি ফেভার হ্যামিল্টন, প্রাক্তন অলিম্পিক ক্রীড়াবিদ, যিনি ২০১২ সালে প্রকাশ করেছিলেন যে তিনি একটি উচ্চমানের ফোনে ডাকা গণিকা হিসাবে চাঁদনী ছিলেন।
 জাভিয়েরা হোলন্দার, ওলন্দাজ ফোনে ডাকা গণিকা
 জিলিয়ান লরেন, মার্কিন লেখক এবং ব্রুনাইয়ের রাজপুত্র জেফ্রি বলকিয়ার প্রাক্তন ফোনে ডাকা গণিকা, যার সম্পর্কে তিনি স্মারক লিখেছেন সাম গার্লস: মাই লাইফ ইন আ হারেম ।
 আন্তর্জাল পতিতাবৃত্তি
 পুরুষ পতিতাবৃত্তি ("ফোনে ডাকা পুরুষসঙ্গী")
 পতিতাবৃত্তি
 পান্টারনেট (Punternet)
 সিক্রেট ডায়রি অভ আ কলগার্ল, একটি ব্রিটিশ টেলিভিশন ধারাবাহিক
 সুগার বেবি
 দ্য ইরোটিক রিভিউ, যৌনকর্মীদের কাজের পর্যালোচনা প্রদানকারী ওয়েবসাইট

তথ্যসূত্র 

যৌনশিল্প
ধরন অনুযায়ী পতিতা
এস্কোর্ট
লিঙ্গভিত্তিক পেশা
সঞ্জয় কুমার তিওয়ারি

সঞ্জয় কুমার তিওয়ারি ওরফে মুন্না তিওয়ারি একজন ভারতীয় রাজনীতিবিদ, যিনি ভারতীয় জাতীয় কংগ্রেসের সদস্য এবং বিহারের বক্সারের বিধায়ক।  তিনি ১৯৮৭ সালে এএন কলেজ, পাটনা থেকে স্নাতক পাশ করেছেন।

তথ্যসূত্র 

১৯৬৫-এ জন্ম
জীবিত ব্যক্তি
বিহার বিধানসভার সদস্য ২০২০-২০২৫
বিহার বিধানসভার সদস্য
বিহারের ভারতীয় জাতীয় কংগ্রেসের রাজনীতিবিদ
সাবনেটওয়ার্ক

সাবনেটওয়ার্ক বা সাবনেট হলো কোন আইপি নেটওয়ার্কের একটি যৌক্তিক উপবিভাগ। একটি নেটওয়ার্ককে দুই বা ততোধিক নেটওয়ার্কে বিভক্ত করাকে সাবনেটিং বলে।

একই সাবনেটের অধীনে থাকা কম্পিউটারগুলোকে শনাক্তকরণের ক্ষেত্রে এদের আইপি ঠিকানায় অভিন্ন মোস্ট-সিগনিফিকেন্ট-বিটের একটি গ্রুপকে অন্তর্ভুক্ত করা হয়। এর ফলে একটি আইপি ঠিকানার দুটি অংশে যৌক্তিক বিভাজন ঘটে: প্রথম অংশটি নেটওয়ার্ক নাম্বার বা রাউটিং প্রিফিক্স এবং শেষ অংশটি হোস্ট আইডেন্টিফায়ার যা বিশেষ একটি হোস্ট বা নেটওয়ার্ক ইন্টারফেসকে নির্দেশ করে।

নেটওয়ার্ক অ্যাড্রেসিং এবং রাউটিং
ইন্টারনেটের সাথে যুক্ত প্রতিটি কম্পিউটারের একটি ঠিকানা থাকে; যাকে আমরা আইপি ঠিকানা বলে জানি। এই আইপি ঠিকানার দুটি ভার্সন আছে। যেটি আইপি ভার্সন ৪ এবং আইপি ভার্সন ৬ নামে পরিচিত।

আইপি ভার্সন ৪ হচ্ছে ৩২ বিটের হয়। এই ৩২ বিটের আইপি ঠিকানা দুইভাগে বিভক্ত। ১. নেটওয়ার্ক ঠিকানা ২. হোস্ট ঠিকানা।

প্রতিটি নেটওয়ার্কের আলাদা আলাদা ঠিকানা থাকে। যেগুলোর মাধ্যমে ডাটা রাউট হয়। এখন একটি আইপি ঠিকানার কোনটি নেটওয়ার্ক অংশ এবং কোনটি হোস্ট অংশ সেটি বোঝাতে সাবনেট মাস্ক ব্যবহার করা হয়। সাবনেটিংয়ে মূলত এই সাবনেট মাস্ক নিয়ে কাজ।

আইপি ঠিকানা ভার্সন ৪

নেটওয়ার্ক ও হোস্ট
আইপি ভি৪ এ সাবনেট মাস্কও ৩২ বিটের হয়। যেহেতু কম্পিউটার বাইনারি সংখ্যা ছাড়া বোঝে না তাই আইপি ঠিকানা ও সাবনেট মাস্ক দুটোই বাইনারি (০ ও ১) দ্বারা প্রকাশ করা হয়। কিন্তু আমাদের সুবিধার জন্য আমরা ডেসিমালে হিসাব করে থাকি।

আইপি ঠিকানার যেটুকু নেটওয়ার্ক অংশ সাবনেটে সেটাকে ১ দ্বার এবং হোস্টের অংশকে ০ দ্বার চিহ্নিত। নিচের টেবিলে আইপিভি৪ এ ক্লাস-সি এর ডিফল্ট সাবনেট মাস্ক দেয়া আছে।

সাবনেট মাস্ককে আরো সহজে বুঝার জন্য আমরা ১৯২.০.২.১৩০/২৪ এভাবে প্রকাশ করি। শেষে ২৪ মানে আইপি ঠিকানার নেটওয়ার্ক বিট ২৪ এবং বাকি ৮ বিট হোস্টের জন্য বরাদ্দ

সাবনেটিং
সাবনেটিং হল নেটওয়ার্কের সামনের অংশ হিসাবে হোস্ট অংশ থেকে কিছু উচ্চ-অর্ডার বিট মনোনীত করার এবং সাবনেট মাস্ককে যথাযথভাবে সামঞ্জস্য করার প্রক্রিয়া।

সাবনেটওয়ার্কের উদ্দেশ্য
একটি নেটওয়ার্কের ভিতর কয়েক মিলিয়ন হোস্ট রাখা যায়। কিন্তু এতগুলো হোস্ট একটি নেটওয়ার্কের আওতায় রাখলে বিভিন্ন ধরনের সমস্যার সৃষ্টি হয়। যেমন: ডাটা ট্রান্সমিশন অনেক ধিরগতির হয়ে যাবে, নেটওয়ার্কের ভিতর কোনো সমস্যা হলে খুজে বের করা কষ্টকর ইত্যাদি বিভন্ন সমস্যা হয়।

বড় নেটওয়ার্কের সকল সমস্যা দূর করতে মূল নেটওয়ার্ককে অনেকগুলো সাব নেটওয়ার্কে বিভক্ত করা হয়। যাতে করে নেটওয়ার্কের ভিতর সমস্যাগুলো দ্রুত সমাধান করা যায়।

তথ্যসূত্র

 কম্পিউটার নেটওয়ার্ক
আইপি ঠিকানা
ইন্টারনেট স্থাপত্য
রাউটিং
ডাউনডিটেক্টর

ডাউনডিটেক্টর একটি অনলাইন প্ল্যাটফর্ম যা ব্যবহারকারীদের বিভিন্ন ওয়েবসাইট এবং পরিষেবার অবস্থা সম্পর্কে রিয়েল-টাইম তথ্য প্রদান করে।

সাইট দ্বারা প্রদত্ত তথ্য ব্যবহারকারীদের ইরর (বিভ্রান্তির) প্রতিবেদনের উপর ভিত্তি করে তৈরি করা হয়, যা বিভিন্ন ওয়েবসাইট থেকে সংগ্রহ করা হয়, যার মধ্যে রয়েছে ডাউন্ডেটেক্টর এবং টুইটারের প্রতিটি ওয়েবসাইটের পৃষ্ঠার মন্তব্য বিভাগ।   আউটেজ রিপোর্টের অবস্থানগুলির সাথে একটি মানচিত্রও দেখানো হয় এবং সংশ্লিষ্ট সংখ্যক প্রতিবেদনের সাথে শহরের একটি তালিকা মানচিত্রের উপরে দেখানো হয়। ডাউনডিটেক্টর ৪৫ দেশে পাওয়া যায়, প্রতিটি দেশের জন্য আলাদা সাইট আছে।  

ডাউনডিটেক্টর এপ্রিল ২০১২ সালে টম স্যান্ডার্স এবং স্যান্ডার ভ্যান ডি গ্রাফ দ্বারা প্রতিষ্ঠিত হয়েছিল।  ওকলার ডাউনডিটেক্টর   কোম্পানি কিনে নেয় Speedtest.net  আগস্ট ২০১৮ সালে,

তথ্যসূত্র 

২০১২-এ প্রতিষ্ঠিত ইন্টারনেট সম্পত্তি
ওয়েবসাইট
২০১৮-এর অধিগ্রহণ ও একত্রীকরণ
ধীরজ সিং মৈরংথেম

ধীরজ সিং মৈরংথেম (, ; জন্ম: ৪ জুলাই ২০০০; ধীরজ সিং নামে সুপরিচিত) হলেন একজন ভারতীয় পেশাদার ফুটবল খেলোয়াড়। তিনি বর্তমানে ভারতের পেশাদার ফুটবল লিগের শীর্ষ স্তর ইন্ডিয়ান সুপার লিগের ক্লাব গোয়া এবং ভারত জাতীয় দলের হয়ে গোলরক্ষক হিসেবে খেলেন।

ভারতীয় ফুটবল ক্লাব এআইএফএফ এলিটের যুব পর্যায়ের হয়ে খেলার মাধ্যমে ধীরজ ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৭–১৮ মৌসুমে, ভারতীয় ক্লাব ইন্ডিয়ান অ্যারোসের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ইন্ডিয়ান অ্যারোসের হয়ে মাত্র এক মৌসুমে ৬ ম্যাচে অংশগ্রহণ করার পর ২০১৮–১৯ মৌসুমে তিনি কেরল ব্লাস্টার্সে যোগদান করেছেন। কেরল ব্লাস্টার্সে এক মৌসুম অতিবাহিত করার পর এটিকের সাথে চুক্তি স্বাক্ষর করেছেন, যেখানে তিনি ১ ম্যাচে অংশগ্রহণ করেছেন। পরবর্তীকালে, তিনি মোহনবাগান সুপার জায়ান্টের হয়ে খেলেছেন। ২০২১–২২ মৌসুমে, তিনি মোহনবাগান সুপার জায়ান্ট হতে ভারতীয় ক্লাব গোয়ায় যোগদান করেছেন।

২০১৫ সালে, ধীরজ ভারত অনূর্ধ্ব-১৭ দলের হয়ে ভারতের বয়সভিত্তিক পর্যায়ে অভিষেক করেছিলেন।

প্রারম্ভিক জীবন
ধীরজ সিং মৈরংথেম ২০০০ সালের ৪ঠা জুলাই তারিখে ভারতের মণিপুরে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
ধীরজ ভারত অনূর্ধ্ব-১৭ এবং ভারত অনূর্ধ্ব-২৩ দলের হয়ে খেলার মাধ্যমে ভারতের প্রতিনিধিত্ব করেছেন। ভারত অনূর্ধ্ব-১৭ দলের হয়ে তিনি ২০১৭ ফিফা অনূর্ধ্ব-১৭ বিশ্বকাপে অংশগ্রহণ করেছেন, তবে তার দল গ্রুপ পর্ব শেষে কোন পয়েন্ট অর্জন করতে ব্যর্থ হয়ে গ্রুপ পর্ব থেকেই বিদায় নিয়েছিল। এই আসরে তিনি ৩ ম্যাচে অংশগ্রহণ করেছিলেন।

তথ্যসূত্র

বহিঃসংযোগ
 
 
 
 

২০০০-এ জন্ম
জীবিত ব্যক্তি
ভারতীয় ফুটবলার
ফুটবল গোলরক্ষক
ভারতের আন্তর্জাতিক ফুটবলার
কেরল ব্লাস্টার্স ফুটবল ক্লাবের খেলোয়াড়
মণিপুরের ব্যক্তি
আই-লিগের খেলোয়াড়
ইন্ডিয়ান সুপার লিগের খেলোয়াড়
এটিকে ফুটবল ক্লাবের খেলোয়াড়
মোহনবাগান সুপার জায়ান্টের খেলোয়াড়
২০২২ এশিয়ান গেমসের ফুটবলার
ভারতীয় পুরুষ ফুটবলার
একবিংশ শতাব্দীর ভারতীয় ক্রীড়াবিদ
পুরুষ ফুটবল গোলরক্ষক
এশিয়ান গেমসে ভারতের প্রতিযোগী
কৃষ্ণনাথ রায়

রাজা কৃষ্ণনাথ রায়  () (১২  মার্চ,১৮২২ - ৩১ অক্টোবর, ১৮৪৪) ছিলেন তৎকালীন অবিভক্ত বাংলার  কাশিমবাজারের এক রাজা।

জন্ম ও শিক্ষা জীবন

১৮২২ খ্রিস্টাব্দের ১২ ই মার্চ কাশিমবাজার রাজ পরিবারে কৃষ্ণনাথ রায়ের জন্ম হয়। পিতা রাজা হরিনাথ রায় এবং মাতা রাণী হরসুন্দরী দেবী।  কৃষ্ণনাথের দশ বৎসর বয়সে রাজা হরিনাথ পরলোক গমন করেন। কৃষ্ণনাথ সেসময়  নাবালক  হওয়ার ইংরেজ সরকারের নিয়ম অনুসারে ১৮৩২ খ্রিস্টাব্দ থেকে ১৮৪০ খ্রিস্টাব্দ পর্যন্ত কোর্ট অব ওয়ার্ডসের  অধীনে প্রতিপালিত হন।

মেধাবী কৃষ্ণনাথ ফরাসী ও ইংরাজী ভাষা অতি সহজেই আয়ত্ত করেন। সেজন্য হিন্দু মুসলমান ও খ্রিষ্টান সকল ধর্মেরই শিক্ষক নিয়োজিত ছিলেন। সরকার নিযুক্ত অভিভাবক  উইলিয়াম স্টিফেন ল্যামব্রিক তাকে ইংরেজি , ইতিহাস , জ্যামিতি, ভূগোল, রসায়ন ও জ্যোতির্বিদ্যা শেখাতেন। সংস্কৃত কলেজের ছাত্র পণ্ডিত শিবপ্রসাদ সংস্কৃত ও বাংলা শেখাতেন। 
ডিরোজিয়োর ছাত্র দিগম্বর মিত্রের সংস্পর্শে আসার পর তার মুক্তচিন্তায় উদ্বুদ্ধ হয়ে সংস্কারমুক্ত উদারনৈতিক মনোভাবে উজ্জীবিত হন। কৃষ্ণনাথও অত্যন্ত খুশি হয়ে রাজা দিগম্বর মিত্রকে এক লক্ষ টাকা দান করেন। ১৮৩৬ খ্রিস্টাব্দে  পূর্ব বর্ধমান জেলার ভাতার থানার অন্তর্গত ভাটাকুল গ্রামের এক তিলি সম্প্রদায়ের অতি দরিদ্র পরিবারের অপরূপ সুন্দরী স্বর্ণময়ীকে (বিবাহোত্তর প্রদত্ত নাম সারদাসুন্দরী) বিবাহ করেন। তাঁদের দুই কন্যা - লক্ষ্মী ও সরস্বতী - কম বয়সে মারা যান।

জনহিতকর কাজে অবদান 
অতি অল্প বয়স থেকেই কৃষ্ণনাথ দেশে শিক্ষা প্রসারের সচেষ্ট ছিলেন। ১৯৩৫ খ্রিস্টাব্দে মাত্র তেরো বৎসর বয়সে নবপ্রতিষ্ঠিত কলকাতা মেডিক্যাল কলেজের প্রথম পাঁচজনকে এক হাজার টাকা করে পুরস্কার ঘোষণা করেন। ১৯৩৭ খ্রিস্টাব্দে ১৫ বৎসর বয়সেই তিনি সৈদাবাদে একটি ইংরাজী শিক্ষা প্রতিষ্ঠান স্থাপন করেন। ১৮৩৮ খ্রিস্টাব্দে কৃষ্ণনাথের উদ্যোগে তার সরকার নিযুক্ত অভিভাবক ও গৃহশিক্ষক উইলিয়াম স্টিফেন ল্যামব্রিকের সম্পাদনায় মফস্বল বাংলার প্রথম ইংরাজী পত্রিকা মুর্শিদাবাদ নিউজ প্রকাশিত হয়। পত্রিকাটি নির্ভীকভাবে শাসকের সমালোচনা করত বলে পত্রিকার মুদ্রাকর সরকারের রোষে জরিমানা সহ  নির্যাতন ভোগ করেন এবং ফলত, ১৮৩৯ খ্রিস্টাব্দের জুলাই মাসে পত্রিকাটির প্রকাশনা বন্ধ হয়ে যায়। এই ঘটনার দশ মাস পরে কৃষ্ণনাথের ঐকান্তিক আগ্রহ ও পৃষ্ঠপোষকতায় ১৮৪০ সালের ১০ মে গুরুদয়াল চৌধুরীর সম্পাদনায় মুর্শিদাবাদ থেকেই প্রকাশিত হয় বাংলা ভাষার সাপ্তাহিক সংবাদপত্র ‘মুর্শিদাবাদ সম্বাদপত্রী’। এই সংবাদপত্রটি মাত্র এক বৎসর চলার পরে  নির্ভীক ও নিরপেক্ষ মতামতের জন্য কোম্পানির আমলাদের অসহযোগিতায় ও জেলা ম্যাজিস্ট্রেটের কোপে এর প্রকাশ বন্ধ হয়ে যায়।  
১৮৪১ খ্রিস্টাব্দে কৃষ্ণনাথ সাবালক হন এবং পরের বছর লর্ড অকল্যান্ড "রাজা" উপাধি প্রদান করেন। রাজা কৃষ্ণনাথের পরিকল্পনা  ছিল মুর্শিদাবাদ জেলায় একটি পূর্ণাঙ্গ বিশ্ববিদ্যালয় স্থাপনের। সেই মত তিনি ওই বৎসরে উনিশ বৎসর বয়সে একটি উইল করেছিলেন।

জীবনাবসান

পাশ্চাত্য শিক্ষার আলোকে কৃষ্ণনাথ প্রগতিশীল ও স্বাধীনচেতা ছিলেন। সেই সাথে তার মধ্যে  কিছু দোষ ও গুণের দৃষ্টান্ত ধরা পড়েছিল। অপব্যয়ে ঋণের পরিমাণ বৃদ্ধি হয়। পারিবারিক অশান্তি, মা রাণী হরসুন্দরীর সঙ্গে মনোমালিন্য ও শেষে এক মিথ্যা অপবাদে নিজের আত্মসম্মান বজায় রাখতে ভাবপ্রবণ কৃষ্ণনাথ মাত্র বাইশ বৎসর বয়সে ১৮৪৪ খ্রিস্টাব্দের ৩০শে অক্টোবরে জোড়াসাঁকো রাজবাড়ীতে আত্মহত্যা করেন। তিনি যেই উইল লিখে যান, সেখানে বেশিরভাগ সম্পত্তি অপরকে বিলিয়ে দেন। সেই উইল আদালতে খারিজ করেন তাঁর স্ত্রী মহারাণী স্বর্ণময়ী।

তথ্যসূত্র 

১৮২২-এ জন্ম
১৮৪৪-এ মৃত্যু
মুর্শিদাবাদ জেলার ব্যক্তি
বাঙালি জমিদার
বাঙালি সমাজসেবক
ভারতীয় জনহিতৈষী
২০২২ বাংলাদেশ প্রিমিয়ার লিগ

২০২২ বিপিএল মৌসুম বা বিপিএল ৮ বা বঙ্গবন্ধু বাংলাদেশ প্রিমিয়ার লিগ টি২০ হল বাংলাদেশ প্রিমিয়ার লিগের অষ্টম আসর। এটি বাংলাদেশ ক্রিকেট বোর্ড দ্বারা আয়োজিত বাংলাদেশের শীর্ষ-স্তরের পেশাদার টি-টোয়েন্টি ক্রিকেট লিগ। টুর্নামেন্টটি ২০২১ সালের মার্চে হবার কথা ছিল, তবে কোভিড মহামারীর কারণে স্থগিত করা হয় এবং পরে ২০২২ সালের ২১ জানুয়ারি থেকে ১৮ ফেব্রুয়ারি পর্যন্ত অনুষ্ঠিত হয়।

এই আসরে ফ্র্যাঞ্চাইজিভিত্তিক ৬টি দল অংশগ্রহণ করে। ১৮ ফেব্রুয়ারি ২০২২ ফরচুন বরিশালকে হারিয়ে ৩য় বারের মতো শিরোপা অর্জন করে কুমিল্লা ভিক্টোরিয়ান্স।

পরিবর্তিত নিয়ম
সমস্ত ফ্র্যাঞ্চাইজি নিশ্চিত করার পরে, বিসিবি খেলার শর্ত পরিবর্তন করে:

 প্রতিটি দলকে একটি ম্যাচে সর্বোচ্চ ৩ জন বিদেশী খেলোয়াড় খেলার অনুমতি দেওয়া হয়।
 প্লেয়ার্স ড্রাফটের আগে প্রতিটি ফ্র্যাঞ্চাইজি যেকোনো শ্রেণী থেকে ১ জন স্থানীয় খেলোয়াড়কে সরাসরি স্বাক্ষর করাতে পারবে এবং সর্বাধিক ৩ জন বিদেশী খেলোয়াড়কে সরাসরি স্বাক্ষর করাতে পারবে।
 প্রতিটি ফ্র্যাঞ্চাইজি স্থানীয় খেলোয়াড়দের ক্ষেত্রে সর্বনিম্ন ১০ এবং সর্বাধিক ১৪ জন স্থানীয় খেলোয়াড়কে স্বাক্ষর করাতে পারবে এবং বিদেশি খেলোয়াড়দের ক্ষেত্রে সর্বনিম্ন ৩ এবং সর্বাধিক ৮ জনকে স্বাক্ষর করাতে পারবে।

খসড়া ও দল
খেলোয়াড়দের খসড়া ২৭ ডিসেম্বর ২০২১ সালে অনুষ্ঠিত হয়।

এফটিপি প্রতিশ্রুতির কারণে শ্রীলঙ্কা ক্রিকেট তার কিছু খেলোয়াড়কে অনাপত্তি পত্র দেয়নি।

মাঠ

ফলাফল

পয়েন্ট

  কোয়ালিফায়ার ১-এ উন্নীত
  এলিমিনেটরে উন্নীত

লিগের অগ্রগতি

লিগ পর্ব

পর্ব ১ (ঢাকা)

পর্ব ২ (চট্টগ্রাম)

পর্ব ৩ (ঢাকা)

পর্ব ৪ (সিলেট)

পর্ব ৫ (ঢাকা)

প্লেঅফ

এলিমিনেটর

বাছাই
বাছাই ১

বাছাই ২

ফাইনাল

পরিসংখ্যান

সর্বাধিক রান

সর্বাধিক উইকেট

সর্বোচ্চ দলীয় সংগ্রহ

তথ্যসূত্র

বহিঃসংযোগ
 ক্রিকইনফোতে বাংলাদেশ প্রিমিয়ার লিগের প্রধান পাতা 

বাংলাদেশ প্রিমিয়ার লিগের মৌসুম
২০২১-এ বাংলাদেশী ক্রিকেট
২০২২-এ বাংলাদেশী ক্রিকেট
কোভিড-১৯ মহামারীর কারণে স্থগিত ক্রিকেট আয়োজন
বেরি

বেরি একধরনের ছোট, শাঁসালো এবং ভক্ষণীয় ফল। সাধারণত এসব ফল রসালো, বৃত্তাকার, উজ্জ্বল বর্ণ, টক বা মিষ্টি স্বাদের হয় এবং এতে কোনো গর্ত থাকে না। যদিও এতে অনেক বীজের উপস্থিতি থাকে। বেরির সাধারণ উদাহরণের মধ্যে স্ট্রবেরি, রাসবেরি, ব্লুবেরি, ব্ল্যাকবেরি উল্লেখযোগ্য।

তথ্যসূত্র

 বেরি
কাঠ-বহির্ভূত বনজ দ্রব্য
ফল অঙ্গসংস্থানবিদ্যা
২০২১ নোবেল শান্তি পুরস্কার

নরওয়েজিয়ান নোবেল কমিটি ২০২১ সালের নোবেল শান্তি পুরস্কার ৮ অক্টোবর, ২০২১ তারিখে অসলোতে ঘোষণা করে। "গণতন্ত্র এবং স্থায়ী শান্তির অন্যতম পূর্বশর্ত মত প্রকাশের স্বাধীনতা রক্ষার প্রচেষ্টার জন্য" এই পুরস্কার পেয়েছেন মারিয়া রেসা এবং দিমিত্রি মুরাতভ।

আলফ্রেড নোবেলের মৃত্যুবার্ষিকীতে ২০২১ সালের ১০ ডিসেম্বর অসলোতে আনুষ্ঠানিক পুরস্কার বিতরণী অনুষ্ঠান অনুষ্ঠিত হওয়ার কথা রয়েছে। ১৯৯০-২০১৯ সময়কালে অসলো সিটি হলে অনুষ্ঠিত হওয়ার পর ২০২০ সালে অনুষ্ঠানটি প্রাক্তন ভেন্যু অসলো বিশ্ববিদ্যালয়ের আইন অনুষদের এট্রিয়ামে নিয়ে যাওয়া হয়।

২০২১ সালের ৩১ জানুয়ারি মনোনয়ন বন্ধ হওয়ার সময় পুরস্কারের জন্য ৩২৯ জন প্রার্থী ছিলেন। নরওয়েজিয়ান নিউজ এজেন্সি ২০২১ সালের শুরুতে রিপোর্ট করে যে মারিয়া রেসাকে মনোনীত করেছেন জোনাস গহর, যিনি ২০২১ সালের নির্বাচনের পর মনোনীত প্রধানমন্ত্রী ছিলেন এবং রাশিয়ার অনেক সূত্র দাবি করে যে দিমিত্রি মুরাতভকে মিখাইল গর্বাচেভ মনোনীত করেছিলেন।

কমিটি 
নরওয়েজিয়ান নোবেল কমিটির সদস্যরা নরওয়ের সংসদ কর্তৃক নির্বাচিত হন এবং তারা আলফ্রেড নোবেলের ইচ্ছা অনুযায়ী বিজয়ী নির্বাচন করার জন্য দায়বদ্ধ; ২০২১ সালে কমিটির সদস্যরা হলেন:

 বেরিট রিস-অ্যান্ডারসেন (চেয়ার, জন্ম ১৯৫৪), অ্যাডভোকেট (ব্যারিস্টার) এবং নরওয়েজিয়ান বার অ্যাসোসিয়েশনেরপ্রাক্তন সভাপতি, বিচার মন্ত্রী এবং পুলিশ বিভাগের প্রাক্তন রাজ্য সম্পাদক (লেবার পার্টিরপ্রতিনিধিত্ব কারী)। ২০১২ সাল থেকে নরওয়েজিয়ান নোবেল কমিটির সদস্য, ২০১৮-২০২৩ সময়কালের জন্য পুনরায় নিযুক্ত হন।
 আসলে তোজে (ভাইস চেয়ার, জন্ম ১৯৭৪), পররাষ্ট্র নীতি পণ্ডিত। ২০১৮-২০২৩ সময়কালের জন্য নিযুক্ত।
 অ্যান এনগার (জন্ম ১৯৪৯), সেন্টার পার্টির প্রাক্তন নেতা এবং সংস্কৃতি মন্ত্রী।  ২০১৮ সাল থেকে সদস্য, ২০২১-২০২৬ সময়কালের জন্য পুনরায় নিযুক্ত।
 ক্রিস্টিন ক্লিমেট (জন্ম ১৯৫৭), প্রাক্তন সরকার প্রশাসন মন্ত্রী এবং শ্রম ও শিক্ষা ও গবেষণা মন্ত্রী। ২০২১-২০২৬ সময়কালের জন্য নিযুক্ত।
 জার্গেন ওয়াটনে ফ্রাইডনেস (জন্ম ১৯৮৪), মেডেকিনস সানস ফ্রন্টিয়েরেস নরওয়ের প্রাক্তন বোর্ড সদস্য, নরওয়েজিয়ান হেলসিঙ্কি কমিটিরবোর্ড সদস্য। ২০২১-২০২৬ সময়কালের জন্য নিযুক্ত হন।

ঘোষণা ও অনুষ্ঠান 
নরওয়েজিয়ান নোবেল কমিটি অক্টোবরের প্রথম পূর্ণ সপ্তাহের শুক্রবার, অর্থাৎ ৮ অক্টোবর ২০২১ তারিখে নোবেল বিজয়ীর নাম ঘোষণা করেছে। ২০২১ সালের ১০ ডিসেম্বর আলফ্রেড নোবেলের মৃত্যুবার্ষিকীতে অসলোতে এই পুরস্কার বিতরণী অনুষ্ঠান অনুষ্ঠিত হওয়ার কথা রয়েছে। ১৯৯০-২০১৯ সময়কালে অসলো সিটি হলে অনুষ্ঠিত হওয়ার পর ২০২০ সালে অনুষ্ঠানটি তার প্রাক্তন ভেন্যু অসলো বিশ্ববিদ্যালয়ের আইন অনুষদেরএট্রিয়ামে ফিরে আসে।

তথ্যসূত্র 

নোবেল শান্তি পুরস্কার
২০২১-এর পুরস্কার
ভগাঙ্কুর উত্থান

ভগাঙ্কুর উত্থান বা ক্লিটোরাল ইরেকশন একটি শারীরবৃত্তীয় ঘটনা যেখানে ভগাঙ্কুরটি সাধারণ অবস্থার চাইতে বড় এবং দৃঢ় হয়ে ওঠে।

ভগাঙ্কুর উত্থান মনস্তাত্ত্বিক, স্নায়বিক, ভাস্কুলার এন্ডোক্রাইন কারণগুলোর একটি জটিল মিথস্ক্রিয়ার ফলাফল, এবং সাধারণত (তবে একমাত্র নয়) যৌন উত্তেজনার সাথে যুক্ত।

শারীরতত্ত্ব 
ভগাঙ্কুর হল নারীদের ক্ষেত্রে পুরুষদের শিশ্নের সমতুল্য।

ভগাঙ্কুরের দৃশ্যমান অংশ  গ্লান্স ক্লিটোরিডিস আকারে কয়েক মিলিমিটার থেকে এক সেন্টিমিটার পর্যন্ত পরিবর্তিত হয় এবং মূত্রনালীর মুখের উপরে লেবিয়া মাইনরার সামনের সংযোগস্থলে অবস্থিত। এটি ক্লিটোরাল হুড দ্বারা আবৃত।

যে কোনও ধরনের গতি বা নড়াচড়া এই অঙ্গে রক্ত প্রবাহ বৃদ্ধি করতে পারে এবং এর ফলে রসঃক্ষরণ বৃদ্ধি পায় যা যোনিকে তৈলাক্ত করে তুলে। ভগাঙ্কুরকে উদ্দীপিত করার অনেক উপায় রয়েছে।

ভগাঙ্কুর উত্থান ঘটে যখন কর্পোরা ক্যাভারনোসা নামের দুটি সম্প্রসারণযোগ্য ইরেক্টাইল কাঠামো রক্তে আবদ্ধ হয়। এটি যৌন উত্তেজনা সহ বিভিন্ন শারীরবৃত্তীয় উদ্দীপনার ফলে হতে পারে। যৌন উত্তেজনার সময়, ভগাঙ্কুরে ধমনীয় রক্ত প্রবাহ বৃদ্ধি পায়, এবং ভগাঙ্কুরের মধ্যে ট্র্যাবেকুলার মসৃণ পেশী রক্তকে ইরেক্টাইল টিস্যুগুলিকে আবদ্ধ করার অনুমতি দেয়।

যৌন উত্তেজনার সময়, ভগাঙ্কুরে ধমনীয় রক্তপ্রবাহ বৃদ্ধি পায়, এবং ভগাঙ্কুরের মধ্যে ধমনীগুলি ইরেক্টাইল টিস্যু সরবরাহ করার জন্য আরও শাখাবিস্তার করে। ইরেক্টাইল টিস্যুর ট্র্যাবেকুলার মসৃণ পেশীগুলি ভাস্কুলার স্পেসগুলি পূরণ করার জন্য ক্রমবর্ধমান রক্তপ্রবাহকে শিথিল করে, ইরেক্টাইল টিস্যুগুলি প্রসারিত করে যতক্ষণ না তারা পুরোপুরি রক্তে আবদ্ধ হয়।

তথ্যসূত্র 

স্ত্রীরোগ ও প্রসূতিবিজ্ঞান
যৌন উত্তেজনা
ভগাঙ্কুর
যুক্তরাষ্ট্রের শিশুশ্রম নিরোধ আইন

যুক্তরাষ্ট্রের শিশুশ্রম নিরোধ আইন প্রণয়ন করেছিলেন সিনেটর টম হারকিন (ডেমোক্রেট - আইওয়া)। আইনের বিল আকারে এটি মার্কিন যুক্তরাষ্ট্রের কংগ্রেসে প্রথমবারের মতো প্রস্তাবিত হয়েছিল ১৯৯২ সালে; পরবর্তী প্রস্তাব করা হয়েছিল যথাক্রমে ১৯৯৩, ১৯৯৫, ১৯৯৭ এবং ১৯৯৯ সালে। হারকিন-এর ওয়েবসাইটের মতে, "এই বিলটি শিশুশ্রম দ্বারা উৎপাদিত পণ্যগুলির আমদানি নিষিদ্ধ করবে এবং লঙ্ঘনকারীদের জন্য দেওয়ানি ও ফৌজদারি জরিমানা অন্তর্ভুক্ত করেছে।"

বিস্তারিত
যুক্তরাষ্ট্রের "শিশুশ্রম নিরোধ আইন ১৯৯৯" নামে পরিচিত বিলটির চূড়ান্ত প্রস্তাবটি মার্কিন যুক্তরাষ্ট্রের সিনেটের ১৫৫১ নম্বর বিল ছিল। এই বিলটি উত্থাপনের প্রধান পৃষ্ঠপোষক ছিলেন টম হারকিন। এই বিলে বলা হয়েছিল, ১৫ বছরের কম বয়সী শিশুদের দ্বারা উৎপাদিত এবং খনি হতে উত্তোলিত পণ্য মার্কিন যুক্তরাষ্ট্র  নিষিদ্ধ থাকবে।
১৯৯৫ সালে সিনেট বিল ৭০৬ এর মূল শব্দটি অন্তর্ভুক্ত ছিল, "শিশুশ্রম এবং অন্যান্য উদ্দেশ্যে বিদেশে উৎপাদিত পণ্যগুলির আমদানি নিষিদ্ধ।" এই আইনটি অস্বীকারকারীর বিরুদ্ধে দেওয়ানি এবং ফৌজদারি ধারায় শাস্তির ব্যবস্থা গ্রহণের বিষয়টি অন্তর্ভুক্ত ছিল। ১৯৯২ সালে হারকিনের মূল প্রস্তাবটি মার্কিন যুক্তরাষ্ট্রের কংগ্রেসের মাধ্যমে শিশুশ্রমের বৈশ্বিক ইস্যুতে পরিণত হয় এবং এটি ব্যাপক সাড়া ফেলে। হারকিন বেশ কয়েকটি শিশুশ্রম বিরোধী আন্দোলনের সাথে জড়িত। 
হারকিনের ভাষ্যমতে, "আমি ২০০০ সালের বাণিজ্য আইন সংশোধন করতে সক্ষম হয়েছিলাম, যে আইনটি বাধ্যতামূলক বা চুক্তিভিত্তিক শিশুশ্রম দ্বারা তৈরি পণ্যগুলিতে প্রয়োগ করা হয়েছে।"
১৯৯৯ সালে কংগ্রেসে যেহেতু মূল বিল পাস করা হয় নি, তাই ২০০৬ সালে হারকিন জানালেন যে, তিনি পুনরায় বিলটি উপস্থাপন করবেন।

বাংলাদেশের ওপর প্রতিক্রিয়া

১৯৯০ সালে বাংলাদেশে মজুরি উপার্জনকারী লক্ষাধিক শিশুর মধ্যে প্রায় সকলেই তৈরি পোশাক শিল্পে কাজ করেছিল। বাংলাদেশ পরিসংখ্যান ব্যুরোর জরিপ অনুযায়ী ১০ থেকে ১৪ বছর বয়সী কমপক্ষে ৫৭ লক্ষ শিশু কারখানায় শ্রমিক হিসাবে নিযুক্ত ছিল। এই সংখ্যা ১৫ মিলিয়নেরও বেশি হতে পারে। শিশুশ্রম নিরোধ আইন পাসের পর আসন্ন অর্থনৈতিক ক্ষতির ভয়ে ১৯৯৩ সালে বাংলাদেশের তৈরি পোশাক শিল্পের মালিকরা ৫০,০০০ হাজার শিশুকে বাদ দেয়। এই আইনে শিশুদের দ্বারা আংশিক বা সম্পূর্ণ তৈরিকৃত পণ্য মার্কিন যুক্তরাষ্ট্রে আমদানি নিষিদ্ধ ঘোষণা করা হয়। ফলে আমেরিকার সাথে লাভজনক চুক্তির ক্ষতির আশঙ্কা তৈরি হয়। এটির প্রভাব পড়েছিল বাংলাদেশের অর্থনীতিতে, কেননা দেশের রপ্তানির সিংহভাগই রপ্তানিমুখী তৈরি পোশাক শিল্পের অবদান। কারখানার চাকরি থেকে বরখাস্ত করা শিশুরা কোথায় আছে তা জানতে ইউনিসেফ বাংলাদেশে তদন্তকারীদের একটি দল পাঠিয়েছিল। ইউনিসেফ ১৯৯৭ সালে "বিশ্ব শিশুদের বিবৃতি" প্রতিবেদনের মাধ্যমে নিশ্চিত হয় যে, অধিকাংশ শিশু খারাপ পরিস্থিতিতে আছে। যেমন, তারা ইট-পাথর ভাঙ্গার কাজ এবং রাস্তায় ভিক্ষাবৃত্তি করছে। অবশেষে অনেক মেয়ে পতিতাবৃত্তিতে যায়।

আরও দেখুন
শিশু অধিকার আন্দোলন
শিশুশ্রম আইন

তথ্যসূত্র

শিশুশ্রম আইন
মার্কিন যুক্তরাষ্ট্রে শিশু শ্রম